Родио се у сиромашној сељачкој породици. Основну школу завршио је у Јајцу, а након школе запослио се као путар. Након пропасти државе у Априлском рату самоиницијативно је скривао и прикупљао оружје за организовање устанка. Пред налетом усташа са супругом и дететом побегао је у Јањ где је већ у току била припрема за подизање устанка. У ширем реjону Јајца придружио се устанцима и у августу 1941. године организовао нападе на домобранске станице у селу Ћусине и железничку станицу у Бравницама. У нападу на Ћусине заплењено је 8 пушака и муниција чиме је опремљена група бораца. Предводио је акцију у којој је ослобођено Шипово 1. августа 1941. године.